Grover Cleveland

Stephen Grover Cleveland (18 Maart 1837 – 24 Junie 1908) was die 22ste en 24ste President van die Verenigde State. Hy is die eerste persoon wat twee nie-agtereensvolgende termyne as president gedien het (van 1885–1889 en weer 1893–1897HAT Taal-en-feitegids, Pearson, Desember 2013, ) en moet gevolglik twee keer getel word wanneer die aantal Amerikaanse presidente bepaal word. Tydens sy tweede ampstermyn het Utah op 4 Januarie 1896 die 45ste deelstaat van die Verenigde State geword.Jeffers, 8–12; Nevins, 4–5; Beito and BeitoTugwell, 220–249President-Making in the Gilded Age: The Nominating Conventions of 1876–1900 by Stan M. Haynes page 2

Cleveland was 'n selfgeleerde regstudent, en werk as 'n prokureur en distriksprokureur van 1860 tot 1871. Hy was 'n voormalige burgemeester van Buffalo en goewerneur van New York, toe hy James Blaine in die 1884 presidensiële verkiesing verslaan het. Tydens sy bewind is hy geprys vir sy moed, eerlikheid en integriteit. Hy was minder gewild weens sy pogings om invoerbelasting te verlaag, sy gereelde veto van kongresbesluite en die sistematiese ignorering van die pers. Hy het die 1888-verkiesing aan Benjamin Harrison verloor, hoewel hy die meeste stemme nasionaal gekry het.

In 1892 het hy egter dieselfde Benjamin Harrison verslaan; sy tweede termyn het van 1893 tot 1897 gestrek. Hy is dwarsdeur daardie termyn gekonfronteer met 'n diep ekonomiese krisis, wat begin het net voor hy sy amp aangeneem het. Hy kon dit nie onder beheer kry nie, hoofsaaklik weens die gebrek aan 'n Sentrale Bank wat die geldvoorraad kon reguleer. Hy het egter daarin geslaag om die omstrede Sherman Silver Purchase Act van 1890, uitgereik deur Harrison, om te keer, wat van toe af goud in plaas van silwer as die basis van die monetêre stelsel geplaas het, ’n maatreël wat ewe omstrede was.

In 1894 het hy federale troepe gestuur om die Pullman-staking te verbreek, wat baie as 'n klad op sy reputasie beskou het.

Cleveland is die eerste president van die Verenigde State wat twee nie-opeenvolgende termyne dien. Donald Trump sou in 2024 die tweede persoon word wat dit regkry. Cleveland was ook die enigste president wat binne die Withuis getrou het. Op 2 Junie 1886 trou hy met Frances Clara Folsom, 27 jaar jonger as hy, sy op die ouderdom van 21, die jongste, en na die mening van baie, die mooiste presidentsvrou tot vandag toe. Sy vervang dus vir Rose Cleveland, die suster van die president, wat as presidentsvrou gedien het gedurende die voorhuwelikse tydperk.

Hy is op 24 Junie 1908 aan 'n hartaanval oorlede. Sy laaste woorde was: "Ek het alles probeer om dit reg te kry." Cleveland het geleef om 71 jaar oud te wees.

 Kabinetslede: 1ste termyn 
duimnael|Portret

 Kabinetslede  Ministerie  Periode  Besonderhede Thomas Boyard  Buitelandse Sake  1885–1889  Lucius Lamar  Binnelandse Sake  1885–1888  William Endicott  Oorlog  1885–1889  Daniel Manning  Finansies  1885–1887  Augustus Garland  Justisie  1885–1889  William Whitney  Marine  1885–1889  William Vilas  Posterye  1885–1888   Binnelandse Sake  1888–1889  Charles Fairchild  Finansies  1887–1889  Donald Dickinson  Posterye  1888–1889  Norman Colman  Landbou 1889 

 Kabinetslede: 2de termyn 
duimnael|Amptelike portret (2de termyn)

 Kabinetslede  Ministerie  Periode  BesonderhedeWalter Gresham  Buitelandse Sake  1893–1895  Minister van Posterye / Finansies onder Chester A. Arthur Hoke Smith  Binnelandse Sake  1893–1896  Daniel Lamont  Oorlog  1893–1897  John Carlisle  Finansies  1893–1897  Richard Olney  Justisie  1893–1895   Buitelandse Sake  1895–1897  Hilary Herbert  Marine  1893–1897  Wilson Bissell  Posterye  1893–1895  Julius Morton  Landbou 1893–1897  Judson Harmon  Justisie 1895–1897  William Wilson  Posterye  1895–1897  David Francis  Binnelandse Sake  1896–1897 

 Verwysings 

 Eksterne skakels 


Kategorie:Presidente van die Verenigde State
Kategorie:Geboortes in 1837
Kategorie:Sterftes in 1908